**PARAUGS[[1]](#footnote-1)**

**Personas datu apsrādātāja pienākumi**

1. Pirms personas datu saņemšanas[[2]](#footnote-2) nodrošināt Līguma \_\_\_[[3]](#footnote-3).punktā norādīto personas datu aizsardzības obligāto tehnisko un organizatorisko prasību izpildi.

2. Apstrādāt personas datus tikai atbilstoši Līguma \_\_\_.[[4]](#footnote-4)punktā noteiktajam personas datu nodošanas mērķim un saskaņā ar Līgumā norādītajām personas datu aizsardzības obligātajām tehniskajām un organizatoriskajām prasībām, nodrošinot atbilstošu apstrādājamo personas datu drošības līmeni.

3. Veikt personas datu apstrādi godprātīgi un saskaņā ar spēkā esošajiem normatīvajiem aktiem, tajā skaitā Regulu[[5]](#footnote-5), Līgumu un Pasūtītāja rakstveidā dotajām likumīgajām norādēm; neizmantot personas datus savām vajadzībām vai citiem, no Līguma tieši neizrietošiem nolūkiem, vai citādi, kā vien saskaņā ar pārziņa norādījumiem vai normatīvajiem aktiem.

4. Veicot personas dati apstrādi, nodrošināt konfidencialitāti.

5. Nekopēt, neuzglabāt personas datus, kā arī nenodot un neizpaust tos trešajai personai, izņemot normatīvajos aktos noteiktos gadījumus.

6. Neuzglabāt personas datus ilgāk kā tas nepieciešams mērķim, kādam tie ir saņemti.

7. Nenodot personas datu apstrādi citai personai[[6]](#footnote-6).

[7.] Nodrošināt, ka fiziskas personas, kuras Līguma izpildes ietvaros ir pilnvarotas apstrādāt personas datus *Apstrādātāja* vārdā, ir rakstveidā apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti, tostarp, nelikumīgi neizpaust personas datus arī pēc darba tiesisko vai citu līgumisko attiecību izbeigšanās. *Apstrādātājam* jāveic pasākumus, lai nodrošinātu, ka jebkura fiziska persona, kas darbojas *Apstrādātāja* pakļautībā un kam ir piekļuve personas datiem Līguma izpildes ietvaros, tos neapstrādā bez pārziņanorādījumiem, izņemot, ja minētajai personai tas jādara saskaņā ar normatīvajiem aktiem.[[7]](#footnote-7)

[7.] Bez iepriekšējas rakstiskas pārziņa atļaujas nepiesaistīt citus apakšuzņēmējus. Ja *Apstrādātājs* vēlās piesaistīt apakšuzņēmēju, *Apstrādātājam* par to attiecīgi jāinformē pārzini, sniedzot aprakstu par apakšuzņēmēju un tā sniegtajiem pakalpojumiem vismaz 5 (piecas) darba dienas pirms līguma ar apakšuzņēmēju noslēgšanas.[[8]](#footnote-8)

8. Nodrošināt, ka gadījumā, ja tiek piesaistīts papildu apakšuzņēmējs konkrētu personas datu apstrādes darbību veikšanai pārziņa vārdā saskaņā ar Līgumu, apakšuzņēmējam jānosaka tos pašus personas datu aizsardzības pienākumus, kas ir noteikti šajā Līgumā.

9. Pēc pārziņa un datu subjekta pieprasījuma sniegt pārzinim un datu subjektam informāciju par personas datu apstrādi, ko veic personas datu apstrādātājs.

10. Nekavējoties informēt pārzini par tiesībsargājošo iestāžu pieprasījumiem, kā arī gadījumos, kad nepilnvarotām vai trešajām personām radusies pieeja personas datiem.

11. Nekavējoties informēt pārzini par jebkuru informācijas pieprasījumu, kas tiešā veidā saņemts no fiziskajām vai juridiskajām personām, valsts vai pašvaldību iestādēm.

12. Atlīdzināt datu subjektam nodarīto kaitējumu vai zaudējumus, ja tie radušies Līguma nosacījumu neievērošanas dēļ no *Apstrādātāja* puses.

13. Sniegt Latvijas Republikas Datu valsts inspekcijai tās uzdevumu veikšanai nepieciešamo informāciju un dokumentus, kas saistīti ar personas datu apstrādi.

14. Nodrošināt pārzinim un Latvijas Republikas Datu valsts inspekcijas pārstāvjiem brīvu pieeju telpām, kurās personas datu apstrādātājs apstrādā saņemtos personas datus, pieeju visai dokumentācijai, kā arī personas datu apstrādes sistēmām, jebkurām apstrādes iekārtām vai informācijas nesējiem, lai pārbaudītu nosūtīto personas datu apstrādes atbilstību Līguma prasībām.

15. Pēc Līguma izpildes vai personas datu apstrādes darbību izbeigšanas (atkarībā no tā, kurš no apstākļiem iestājas pirmais) saskaņā ar pārziņa rakstveida norādījumiem dzēst personas datus vai atdot tos pārzinim, jebkurā gadījumā dzēšot personas datus un jebkādas to kopijas.

16. Katra no Pusēm uzņemas atbildību par Līguma ietvaros uzņemto saistību izpildi atbilstoši Regulai5 un citiem spēkā esošiem normatīvajiem aktiem, kas regulē personas datu apstrādi un aizsardzību.

1. Paraugs ir izstrādāts tikai **kā informatīvs materiāls** par līgumā, kuru finansējuma saņēmējs kā pārzinis slēdz ar datu apstrādātāju, iekļaujamiem pamatnosacījumiem datu apstrādātājam. Personas datu apstrādātāja pienākumus var papildināt atbilstoši katra finansējuma saņēmēja vajadzībām. [↑](#footnote-ref-1)
2. Obligāti jānorāda, kā personas dati tiek saņemti un nodoti finansējuma saņēmējiem. Piemēram, datu apstrādātājs apkopo apmācību dalībnieku anketas un vienas dienas laikā tās nodot finansējuma saņēmējam slēgtā aploksnē. [↑](#footnote-ref-2)
3. Līgumā obligāti ir jāietver finansējuma saņēma noteiktas personas datu aizsardzības prasības. [↑](#footnote-ref-3)
4. Līgumā obligāti ir jānorāda mērķis, kam personas dati tiek apstrādāti. Piemēram, lai īstenotu Eiropas Sociālā fonda projektu Nr.\_\_\_\_\_\_\_\_\_. [↑](#footnote-ref-4)
5. Eiropas Parlamenta un Padomes 2016. gada 27. aprīļa Regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) [↑](#footnote-ref-5)
6. Ja personas datu apstrādi atļauj nodot citai personai, tad šāda nodošana var būt tikai finansējuma saņēmēja piekrišanu un jābūt noslēgtam atbilstošam līgumam. [↑](#footnote-ref-6)
7. Nosacījumu Līgumā obligāti ietver, ja personas datu apstrādi veiks cita persona apstrādātāja vārdā. [↑](#footnote-ref-7)
8. Ja *Apstrādātājs* ir piesaistījis apakšuzņēmējus, t.i. citas juridiskas personas, kam būs tieša vai netieša piekļuve pārziņa vārdā apstrādātajiem personas datiem, *Apstrādātājs* par to attiecīgi informē pārzini pirms Līguma parakstīšanas. [↑](#footnote-ref-8)